**DĖL LEIDIMO ĮREGISTRUOTI BUVEINĘ**

2021 m. balandžio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi bei atsižvelgdama į asociacijos Folkloro klubo „Gastauta“ 2021 m. kovo 31 d. prašymą, Rokiškio rajono savivaldybės taryba n u s p r e n d ž i a:

1. Leisti folkloro klubui „Gastauta“ (asociacija) įregistruoti asociacijos buveinę Rokiškio rajono savivaldybei nuosavybės teise priklausančiame pastate (pastato unikalus numeris 7397-9001-2018) adresu: Respublikos g. 96, Rokiškis, Rokiškio r. sav.

2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO ,,DĖL LEIDIMO ĮREGISTRUOTI BUVEINĘ“**

 **AIŠKINAMASIS RAŠTAS**

2021-04-12

Rokiškis

**Parengto sprendimo projekto tikslai ir uždaviniai.**

Sutikti, kad kuriama asociacija folkloro klubas „Gastauta“ įregistruotų buveinę adresu: Respublikos g. 96, Rokiškis, Rokiškio r. sav.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas

 **Sprendimo projekto esmė.**

Folkloro klubas „Gastauta“ ketina įkurti asociaciją. Rengiant dokumentus dėl asociacijos įkūrimo būtina nurodyti kuriamo juridinio asmens buveinės adresą. Fokloro klubas „Gastauta“ 2021 m. kovo 31 d. pateikė prašymą, dėl leidimo registruoti buveinę Rokiškio rajono savivaldybei nuosavybės teise priklausančiame pastate (Kultūros centre) adresu: Respublikos g. 96, Rokiškis, Rokiškio r. sav.

Vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi sprendimą dėl leidimo registruoti juridinio asmens buveinę savivaldybei nuosavybės teise priklausančiuose nekilnojamojo turto objektuose priima turto savininko teises įgyvendinanti rajono savivaldybės taryba, todėl jos kompetencija – leisti / neleisti įregistruoti asociacijos buveinę minėtu adresu.

**Galimos pasekmės, priėmus siūlomą tarybos sprendimo projektą:**

 **teigiamos** – folkloro klubas „Gastauta“ galės įkurti asociaciją;

**neigiamos** – nebus.

**Kokia sprendimo nauda Rokiškio rajono gyventojams.**

 Tiesioginės naudos nėra.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė